KORRALDUS

Valga	 16. jaanuar 2019 nr 3

Valga valla aasta ema statuut

Kohaliku omavalitsuse korralduse seaduse § 30 lõike 1 punkti 3 alusel annab Valga Vallavalitsus korralduse

1. Aunimetuse "Valga valla aasta ema" (edaspidi aunimetus) väljastamise eesmärk on väärtustada ema ja emadust ning väärtustada naise rolli laste kasvatamisel. Aunimetus antakse iga aasta mais pidulikul üritusel üle ühele emale, kelle peres kasvab laps või lapsed. Laps või lapsed võivad olla ka kasu- ja võõraslapsed, kes saavad kodunt armastust, hoolt, eeskuju ja õpetust. 

2. Aunimetus antakse emale, kes on tubli perekonnapea ja lapsevanem, olles laste kasvatamisel eeskujuks ning kes paistab silma nii kutsealal kui ühiskondlikus tegevuses. Kandidaat peab olema Eesti Vabariigi kodanik ja tema elukoht Eesti rahvastikuregistri andmetel peab olema Valga vallas. 

3. Aunimetus omistatakse ühele emale ainult üks kord. 

4. Aunimetuse väljaselgitamiseks moodustab Valga Vallavalitsus aasta ema valimise töörühma. 

5. Ettepaneku aunimetuse esitamiseks võivad teha organisatsioonid, pereliikmed, tuttavad jne. Ettepanek esitatakse e-posti aadressil valga@valga.ee . 

6. Ettepanek peab sisaldama kandidaadi kohta järgmisi andmeid: 
6.1. ees- ja perekonnanimi;
6.2. sünniaeg;
6.3. kodakondsus;
6.4. aadress koos postiindeksiga, kuhu saadetakse kutse;
6.5. kontakttelefon;
6.6. e-posti aadress;
6.7. töökoht;
6.8. amet;
6.9. laste arv;
6.10 laste nimed ja vanus;
6.11. esitamise põhjendus: iseloomustus ja teenete loetelu ning tegevuste kirjeldus;
6.12. ettepaneku esitaja nimi, kontaktandmed ja esitamise kuupäev. 

7. Aunimetuse saaja nimi avaldatakse emadepäeva pidulikul üritusel, kuhu on kutsutud aunimetuse saaja koos oma lähedastega. 

8. Austatud isikule antakse üle aasta ema meene ja Valga valla tänukiri.

9. Korraldus jõustub 1. veebruaril 2019.

10. Korralduse peale võib esitada Valga Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras ja tähtaegadel. 

Margus Lepik
vallavanem	 Anastasija Kikkas 
	 jurist vallasekretäri ülesannetes

Ärakiri: vallakantselei
	  kommunikatsiooniteenistus
              kultuuri- ja haridusteenistus	

Lisa
Valga Vallavalitsuse 
16.01.2019 korraldusele nr 3

VALGA VALLA AASTA EMA

ESITAJA ANDMED
Asutus (vms)		
Ees- ja perekonnanimi		
Aadress		
Kontakttelefon		
E-posti aadress		
Seos kandidaadiga		

KANDIDAADI ANDMED
Ees- ja perekonnanimi		
Sünniaeg		
Kodakondsus		
Aadress 		
Kontakttelefon		
E-posti aadress		
Töökoht		
Amet		
Laste arv		
Laste nimed ja vanus:

		
ESITAMISE PÕHJENDUS	

	

--------------------------					----------------------- 
kuupäev 						esitaja allkiri